recursal/SuperWikiNEXT-32B huggingface dataset:
**יוהאן יוסטוס גאורג גוסטב פון ראוך** (בגרמנית: **Johann Justus Georg Gustav von Rauch**;‏ 1 באפריל 1774 – 2 באפריל 1841) היה גנרל פרוסי אשר שימש כראש המטה הכללי של הצבא הפרוסי למשך שנה אחת בין 1812–1813, וכשר המלחמה בין 1837–1841.

ביוגרפיה
--------

ראוך נולד בבראונשווייג ב-1 באפריל 1774. הוא היה הבכור מבין שנים עשר בניו ובנותיו של בונאוונטורה פון ראוך - גנרל בצבא הפרוסי ומנהל אקדמיית ההנדסה המלכותית בפוטסדאם. אחיו היו הגנרלים לאופולד פון ראוך, מנהל אקדמיית המלחמה הפרוסית בברלין, ופרידריך וילהלם פון ראוך איש סודו ושלישו הצבאי של פרידריך וילהלם הרביעי, מלך פרוסיה. בין אחיותיו היו שרלוט, אשר הייתה נשואה ללוין פון ביסמרק, ופרידריה אשר הייתה נשואה לגנרל היינריך פון קנובלסדורף.

ראוך התגייס לצבא הפרוסי ב-1788 ולמד באקדמיית ההנדסה המלכותית בפוטסדאם במשך שנתיים. ב-6 באפריל 1790 בהיותו בן 16 בלבד, הוא הועלה לדרגת לויטננט, וב-1794 הוא השתתף בדיכוי מרד קושצ'ושקו. ב-1802 הוא החל לעבוד במטה הכללי הפרוסי. ב-12 בדצמבר 1803 הוא הועלה לדרגת האופטמן. ב-22 באוקטובר 1805 הוא הועלה לדרגת מאיור, וב-1806 לקח חלק במלחמת הקואליציה הרביעית. ב-1 ביוני 1807 הוענק לו עיטור הפור לה מריט.

לאחר המלחמה החל ראוך לעבוד במשרד המלחמה, שם הפך לידידו ובן-בריתו הקרוב של שר המלחמה גרהרד פון שרנהורסט, שבאותה עת עמל על ארגון מחדש של הצבא הפרוסי לאור התבוסה המבישה לצרפתים. ב-1810 הועלה ראוך לדרגת אוברסט-לויטננט. ב-17 ביוני של אותה שנה, לחצו הצרפתים על פרידריך וילהלם השלישי, מלך פרוסיה לפטר את שרנהורסט מתפקידיו. המלך לא עמד בלחצים, ומינה את קרל פון האקה למחליפו. בפועל, השפעתו של האקה על התנהלות הצבא הפרוסי הייתה אפסית, ושרנהורסט המשיך למשוך בחוטים בסיועו של ראוך. במרץ 1812 פיטר המלך את האקה ומינה את ראוך למחליפו בתפקיד הרמטכ"ל. ב-14 באוגוסט של אותה שנה הועלה ראוך לדרגת אוברסט.

ב-16 במרץ 1813 קצו הפרוסים בהעמדת הפנים, והכריזו מלחמה על צרפת (מלחמת הקואליציה השישית). המלך מיהר להחזיר את שרנהורסט לתפקיד הרמטכ"ל ושר המלחמה, וראוך מונה לראש מטהו של הגנרל לודוויג יורק פון וארטנבורג. ב-7 ביולי 1813 הוא הועלה לדרגת גנרל-מאיור ומונה למפקד חיל ההנדסה. במקביל, הוא הפך לראש מטהו של גבהרד לברכט פון בליכר. בספטמבר של אותה שנה הוא קיבל את צלב הברזל מחלקה ראשונה. לאחר סיום המלחמה הוא מונה למפקח על הביצורים במקביל לתפקידו כמפקד חיל ההנדסה. הוא המשיך להחזיק בשני התפקידים במשך יותר משני עשורים. ב-30 במרץ 1830 הוא הועלה לדרגת גנרל. ב-21 בנובמבר 1831 הוא הפך לחבר במועצת המדינה הפרוסית. ב-18 בינואר 1833 הוא עוטר באות מסדר העיט השחור.

ב-30 ביולי 1837 מינה המלך את ראוך לשר המלחמה. לאחר מותו של המלך פרידריך וילהלם השלישי, שקל ראוך לפרוש מהתפקיד בשל מצבו הבריאותי, אולם יורשו פרידריך וילהלם הרביעי ביקש ממנו להישאר בתפקיד. הוא נותר בתפקיד עד 28 בפברואר 1841. הוא נפטר כמה שבועות לאחר מכן, ב-2 באפריל.

קישורים חיצוניים
----------------

ויקישיתוף מדיה וקבצים בנושא **גוסטב פון ראוך** בוויקישיתוף
* גוסטב פון ראוך באתר הספרייה הגרמנית הדיגיטלית
* גוסטב פון ראוך באתר prussian machine

|  |  |
| --- | --- |
| בקרת זהויות עריכת הנתון בוויקינתונים | 
* GND: 116363916
* NLP: a0000003651827
* VIAF: 47511538
* WorldCat: viaf-47511538

 |
**שגיאה בביטוי: אופרנד < בלתי צפוי**

ג'ונג'ו שלבי (נולד ב-27 בפברואר 1992) הוא כדורגלן אנגלי המשחק כקשר עבור צ'ייקור ריזספור הטורקית, בהשאלה מנוטינגהאם פורסט.

קריירה
------

שלבי התחיל את הקריירה שלו בצ'רלטון אתלטיק, והפך לשחקן הצעיר ביותר שלהם בגיל 16 ו-59 ימים. ב-2010 עבר לליברפול תמורת 1.7 מיליון פאונד, והושאל לתקופה קצרה לבלקפול. בתקופתו באנפילד, זכה שלבי עם ליברפול בגביע הליגה והפסיד עמה בגמר הגביע האנגלי ב-2012.

ב-2013 עבר שלבי לסוונסי סיטי תמורת 5 מיליון פאונד, ושנתיים וחצי לאחר מכן הצטרף לניוקאסל יונייטד תמורת 12 מיליון פאונד. חודש לאחר המעבר לניוקאסל, מונה שלבי לקפטן הזמני בהיעדרו של פבריסיו קולוצ'יני, והעונה הסתיימה בירידה ליגה. מאז עזר שלבי למועדון לחזור לפרמייר ליג והפך לסגן הקפטן. שלבי שיחק בנבחרות הצעירות של אנגליה, ואף שימש כקפטן הנבחרת עד גיל 19. הוא ערך את הופעת הבכורה בנבחרת הבוגרת ב-2012.

קישורים חיצוניים
----------------

ויקישיתוף מדיה וקבצים בנושא **ג'ונג'ו שלבי** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

תבנית:מיון שלבי, ג'ונג'ו
**פייר פורניה** (בצרפתית: **Pierre Fournier**‏; 24 ביוני 1906 – 8 בינואר 1986) היה צ'לן צרפתי, שכונה "אציל הצ'לנים" על שום גישתו האלגנטית למוזיקה ועל הצליל המלכותי שלו.

קורות חייו
----------

פורניה נולד בפריז, בן לגנרל בצבא צרפת. אמו לימדה אותו לנגן בפסנתר, אולם מקרה קל של שיתוק ילדים בו לקה בילדותו גרם לו לאבד את הזריזות וקלות התנועה ברגליו. מחמת הקושי להפעיל את דוושות הפסנתר, פנה לצ'לו.

הוא סיים את הקונסרבטואר של פריז בגיל 17, בשנת 1923. הוא נקרא "צ'לן העתיד" וזכה בשבחים על הווירטואוזיות שלו ועל טכניקת הקשת שהפגין. פורניה התפרסם כשניגן עם תזמורת אדוארד קולון בשנת 1925 והחל במסעות קונצרטים ברחבי אירופה. הוא ניגן עם כל המוזיקאים הדגולים של זמנו והקליט את מכלול המוזיקה הקאמרית של ברהמס ושוברט בשביל ה-BBC על תקליטי אצטט, אך הם התבלו לפני שאפשר היה להעביר את ההקלטות לאמצעי עמיד יותר. 

פורניה לימד בבית הספר הגבוה למוזיקה בפריז ובקונסרבטואר של פריז משנת 1937 עד 1949. למסע הקונצרטים הראשון שלו בארצות הברית יצא בשנת 1948 והופיע שם בניו יורק ובבוסטון בהצלחה רבה.

משנת 1956 ואילך, קבע את מושבו בשווייץ, אם כי מעולם לא ויתר על אזרחותו הצרפתית. בשנת 1963 קיבל אות לגיון הכבוד הצרפתי.

הוא המשיך להופיע עד שנתיים לפני מותו, בגיל 79. בנו, ז'אן-פייר, היה לפסנתרן קונצרטים תחת השם ז'אן פונדה.

פרסים ואותות הוקרה
------------------

פרס גראמי לביצוע מצטיין של מוזיקה קאמרית:

* פייר פורניה, ארתור רובינשטיין והנריק שרינג על שוברט: שלישיות מס' 1 בסי במול מז'ור, אופוס 99 ומס' 2, במי במול מז'ור, אופוס 100 (1976).
* פייר פורניה, ארתור רובינשטיין והנריק שרינג על ברהמס: שלישיות (מכלול) / שומאן: שלישייה מס' 1 ברה מינור (1975).

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פייר פורנייה** |
| ויקישיתוף תמונות ומדיה בוויקישיתוף: **פייר פורנייה** |

* פייר פורנייה, באתר AllMusic (באנגלית)
* פייר פורנייה, באתר MusicBrainz (באנגלית)
* פייר פורנייה, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007456734905171
* BNE: XX1447948
* BnF: cb133229265 (data)
* CANTIC: a11591353
* CiNii: DA08029786
* GND: 120890410
* ISNI: 0000 0001 2030 8940
* LCCN: n83121496
* MusicBrainz: 8ce5c26a-9b10-4a8b-a41b-f12e58d1066e
* NKC: xx0053076
* NLK: KAC201010001
* NLP: a0000001713617
* NTA: 102144869
* SELIBR: 234856
* SNAC: w6hx2084
* SUDOC: 035585765
* VIAF: 94287796
* WorldCat: lccn-n83121496

 |
**טוֹקוּס פון דן דקן** (שם מדעי: *Tockus deckeni*) הוא מין של טוקוס במשפחת הקלאוניים. הוא חי במזרח אפריקה, אתיופיה מזרח ומרכז טנזניה, סומליה וקניה. הטוקוס נקרא על שם קארל קלאוס פון דן דקן שגילה את הקלאו. אזורי המחיה המועדפים עליו הם סבכים של קוצים ויערות. תוחלת חייו בשבי מגיעה ל-20 שנה; בטבע היא מגיעה ל-10 שנים.

מין זה הוא קטן לעומת הקלאונאים האחרים במשפחה, אורכו רק 35 ס"מ ומשקלו הממוצע הוא 212 גרם; וזאת ביחס לאורך הממוצע של בני המשפחה האחרים שיכול להגיע למטר ומשקלם שיכול להגיע לשני קילוגרם. פלג הגוף התחתון והצוואר בצבע קרם, הכנפיים והזנב בצבע שחור. טבעת העין והכיפה בצבע שחור. פלג הגוף העליון בצבע שחור גם. חציו הקרוב לראש של המקור והקסדה בצבע כתום וחציו האחר בצבע קרם. אצל הנקבה המקור כולו שחור. הקסדה והמקור חלולים ועשויים מקרטין. הנקבות קטנות וקלות יותר מהזכרים.

הנקבה מטילה 2-3 ביצים בתוך חור בעץ. החור לא נחצב על ידי הטוקוס אלא על ידי בעלי חיים אחרים או באופן טבעי מפני שמקורו של הטוקוס וקרוביו הקלאויים אינו חזק מספיק לקדיחה בעץ קשה, ורק לעיתים רחוקות הם קודחים חור בעץ מת. הקן חסום על ידי הנקבה בעזרת לשלשת ושאריות ארוחה כדי למנוע כניסת אויבים. נשאר רק חור קטן המיועד להעברת אוכל לגוזלים ולנקבה. בעת שהגוזלים גדולים מכדי לאפשר את החסימה הנקבה והזכר פורצים את המחסום ומאכילים את הגוזלים יחד.

לקראת אור ראשון הטוקוסים נוהגים להשמיע את הקריאות שלהם. הקלאו אוכל כל: חרקים, פירות, עכברים, לטאות, חלזונות וזרעים. תכונה ייחודית לקלאויים ולטוקוסים מכל העופות היא ששתי חוליות הצוואר התאחו.

גלריה
-----

* נקבהנקבה
* טוקוס פון דן דקןטוקוס פון דן דקן
* נקבה בגן החיות של סירקוסינקבה בגן החיות של סירקוסי
* זכר בגן החיות של לונדוןזכר בגן החיות של לונדון
* זכרזכר

קישורים חיצוניים
----------------

ויקישיתוף מדיה וקבצים בנושא **טוקוס פון דר דקן** בוויקישיתוף
* טוקוס פון דר דקן, באתר ITIS (באנגלית)
* טוקוס פון דר דקן, באתר NCBI (באנגלית)
* טוקוס פון דר דקן, באתר Animal Diversity Web (באנגלית)
* טוקוס פון דר דקן, באתר GBIF (באנגלית)
* טוקוס פון דן דקן, אתר גן החיות של אדינבורו
* טוקוס פון דן דקן, אתר גן החיות של בלפסט
* קובץ PDF על הטוקוס (אורכב 05.01.2011 בארכיון Wayback Machine), אתר גן החיות של גיפורד

הערות שוליים
------------

1. ↑  טוקוס פון דר דקן באתר הרשימה האדומה של IUCN
**ריינהולד מאתי** (בגרמנית: **Reinhold Mathy**, נולד ב-12 באפריל 1962, ממינגן, גרמניה המערבית) הוא כדורגלן עבר גרמני ששיחק בעמדת החלוץ. עיקר הקריירה של מאתי היה בבאיירן מינכן, עמה זכה בארבע אליפויות הבונדסליגה ושלושה גביעים.

קריירת מועדונים
---------------

מאתי הצטרף לנוער של באיירן מינכן בשנת 1979, וכעבור שנה, בעונת 1980/81 ערך את הופעת הבכורה בקבוצה הבוגרת, כשנכנס כמחליף בניצחון 3-1 על בוכום. עד לסוף העונה ערך שתי הופעות נוספות, ובסיום העונה זכה עם באיירן מינכן באליפות הבונדסליגה. בעונת 1981/82 מאתי החל לשחק יותר וערך 17 הופעות בכל המפעלים, כאשר החשובה שבהן הייתה בגמר גביע אירופה לאלופות 1982, בו הפסידה באיירן מינכן 1-0 לאסטון וילה. מאתי פתח בגמר זה והוחלף בדקה ה-51. באותה שנה, זכה מאתי עם באיירן מינכן בגביע הגרמני, אך לא שותף בגמר. בעונת 1983/84 מאתי ביסס את מעמדו בקבוצה כשערך 22 הופעות ליגה, בהן הבקיע שישה שערים, וזכה עם הקבוצה בגביע נוסף, לאחר ניצחון בפנדלים על בורוסיה מנשנגלדבך. מאתי נכנס במשחק זה כמחליף במחצית במקום וולפגנג קראוס. בין השנים 1985 ו-1987 זכה מאתי עם באיירן מינכן בשלוש אליפויות רצופות, כאשר בעונת 1985/86 זכה גם בגביע הגרמני השלישי שלו, כאשר שיחק 90 דקות בניצחון 5-2 בגמר על שטוטגרט. בעונת 1986/87, שהייתה האחרונה של מאתי בקבוצה, הוא סייע לבאיירן מינכן להגיע לגמר גביע אירופה לאלופות 1987, בו הפסידה הקבוצה לפורטו, אך לא שיחק בגמר זה לאחר שהחמיץ חצי עונה בגין פציעה. בתום עונה זו, עזב מאתי את באיירן מינכן לאחר שבע עונות בקבוצה הבוגרת בהן ערך 100 הופעות ליגה והבקיע 21 שערים, וחתם בבאייר אורדינגן מהבונדסליגה.

בעונתו הראשונה של מאתי בבאייר אורדינגן, הוא חבר לשטפן קונץ ומרסל ויטצ'ק בחוד ההתקפה של הקבוצה, והבקיע שמונה שערי ליגה. אורדינגן סיימה את עונה זו, 1987/88, במקום ה-11 בבונדסליגה. בשתי העונות הבאות סיימו מאתי ואורדינגן במקומות ה-13 וה-14 בהתאמה, כאשר מאתי ממשיך להיות שחקן הרכב קבוע בבאייר אורדינגן. בתום עונת 1989/90 עזב מאתי את הקבוצה לאחר שלוש עונות, וחתם בפ.צ. וטינגן השווייצרית, שם שיחק שתי עונות. בעונת 1992/93 שיחק מאתי בהנובר 96 ששיחקה אז בליגת הבונדסליגה השנייה, וערך 11 הופעות במדיה. האנובר סיימה תשיעית בעונה זו. בתום העונה פרש מאתי ממשחק פעיל בגיל 31 בלבד, בגין פציעות חוזרות.

קריירה בינלאומית
----------------

מאתי שיחק בנבחרות הצעירות של גרמניה המערבית, והבקיע שישה שערים בשבע הופעות במדי נבחרת גרמניה המערבית עד גיל 21. עם זאת, מאתי מעולם לא זומן לנבחרת הבוגרת.

תארים
-----

עם באיירן מינכן:

* אליפות הבונדסליגה (4): 1980/81, 1984/85, 1985/86, 1986/87
* הגביע הגרמני (3): 1981/82, 1983/84, 1985/86

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר FootballDatabase.eu
*Turdus migratorius* 
**קיכלי אדום-חזה** (שם עממי: "אדום חזה אמריקני"; שם מדעי: *Turdus migratorius*) הוא מין של ציפור שיר ממשפחת הקיכליים המצויה באמריקה הצפונית מדרום קנדה למרכז מקסיקו ולאורך חופי האוקיינוס השקט ובמקרים נדירים מהגרת לאזורים רחוקים יותר כמו האיים הקריביים ואף למערב אירופה ועד בריטניה. הוא משתייך לסוג קיכלי לצד מינים כמו קיכלי רונן וקיכלי אפור. סימן ההיכר שלו הוא החזה והבטן האדמונים שלו, מהם קיבל את שמו המדעי ואת שמו העממי.

ציפור זו היא הציפור הלאומית של המדינות: קונטיקט, מישיגן וויסקונסין והיא אחת מציפורי השיר הנפוצות ביותר באמריקה הצפונית.

מאפיינים
--------

אורך הקיכלי 23 עד 28 ס"מ, מוטת הכנפיים מגיעה ל-31 עד 41 ס"מ ומשקלו הממוצע 72 עד 94 גרם בזכרים ו-59 עד 91 גרם בנקבות. שני הזוויגים דומים אך הנקבות בעלות צבעים בולטים פחות, אם כי לא באופן מודגש. הצעירים עד שנתם הראשונה בהירים יותר מהמבוגרים ובעלי כתמים שחורים על גופם במקום החזה האדמוני. פרטים בוגרים הם בעלי נוצות אפורות לאורך הגוף, ראש שחור עם טבעת עיניים לבנה ועין צהובה גדולה. המקור צהוב ודק ותחתיו סינר לבן מנומר בשחור. החזה והבטן אדמוניים, השת לבן והזנב ארוך ואפור כהה.

הקיכלי מצוי בטבע ביערות, חורשים ובביצות מיוערות והוא פעיל יום המתאסף בקבוצות גדולות לקראת הלילה. מזונו העיקרי מורכב מחסרי חוליות כמו זחלים, שלשולים, פגיות, חיפושיות וחגבאים אך ניזון גם מפירות יער ומזון דומה ולעיתים נדירות גם מבשר. המזון נאכל על הקרקע. כאשר יש שפע מזון הקיכלים מתגודדים יחד.

לציפור זו טורפים רבים. הצעירים בשנתם הראשונה יכולים ליפול טרף לסנאיים, נחשים מטפסים ולעופות כמו עורבני כחול, עורבנים נוספים, קוויסקלוס קוויסקלוס (*Quiscalus quiscula*), עורב אמריקני ועורב שחור. את הציפורים הבוגרות מסכנים בעיקר עופות דורסים, חתולים, כלבים ונחשים גדולים כמו כרכנים. כמעט כל דורסי היום באמריקה צדים את הקיכלי. מהקטן ביותר - הנץ *Accipiter striatus* ועד לעיט זהוב ועיטם לבן-ראש, וכן מיני בזיים מהבז האמריקני עד לבז ארקטי וכן דורסי לילה ממיני ינשוף ננסי עד לאוח השלג ואוח וירג'יניה. בסך הכל ידוע על מעל 28 מיני עופות שצדים את הקיכלי. עם זאת, להקה גדולה יכולה לבלבל את הדורסים ורובם מצליחים להימלט.

זהו עוף מונוגמי המקנן בתחילת הקיץ על עצים. הנקבה מטילה 3 עד 5 ביצים, הבוקעות תוך 14 יום, והגוזלים פורחים כעבור שבועיים מבקיעתם.

*תת-מינים*
----------

* *Turdus migratorius migratorius*
* *Turdus migratorius nigrideus*
* *Turdus migratorius achrusterus*
* *Turdus migratorius caurinus*
* *Turdus migratorius propinquus*
* *Turdus migratorius confinis*

קישורים חיצוניים
----------------

ויקישיתוף מדיה וקבצים בנושא **קיכלי אדום-חזה** בוויקישיתוף
* קיכלי אדום-חזה, באתר ITIS (באנגלית)
* קיכלי אדום-חזה, באתר NCBI (באנגלית)
* קיכלי אדום-חזה, באתר Animal Diversity Web (באנגלית)
* קיכלי אדום-חזה, בבסיס הנתונים ARKive (באנגלית)
* קיכלי אדום-חזה, באתר Internet Bird Collection (באנגלית)
* קיכלי אדום-חזה, באתר GBIF (באנגלית)

הערות שוליים
------------

1. ↑  קיכלי אדום-חזה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539650405171

 |
**יאניס יואנידיס** (ביוונית: **Γιάννης Ιωαννίδης**; ‏26 בפברואר 1945 – 4 באוקטובר 2023) היה כדורסלן, מאמן כדורסל ופוליטיקאי יווני. יואנידיס נחשב לעיתים למאמן היווני הטוב בגכל הזמנים, מפני שזכה ב-19 תארים במהלך הקריירה שלו, שיא ביוון (14 עם אריס סלוניקי ו-5 עם אולימפיאקוס).

ביוגרפיה
--------

יואנידיס נולד בסלוניקי ב-26 בפברואר 1945. הוא למד חקלאות בפקולטה למדעי הגאוטכניה באוניברסיטת אריסטוטלס של סלוניקי. הוא היה נשוי והייתה לו בת אחת. הוא נפטר ב-4 באוקטובר 2023, בגיל 78.בגיל 78: יאניס יואנידיס הלך לעולמו, באתר ערוץ הספורט, 4 באוקטובר 2023אבי סגל, הלך לעולמו אחד מגדולי המאמנים בתולדות הכדורסל האירופי, באתר ישראל היום, 4 באוקטובר 2023

קריירת כדורסל
-------------

### קריירת משחק

יואנידיס הצטרף למחלקת הנוער של אריס סלוניקי ב-1959. הוא הועלה לקבוצת הבוגרים של אריס מליגת העל היוונית בכדורסל ב-1960, ושיחק בה מאז ועד 1978, אז פרש. עם 4,970 נקודות במדי אריס, הוא סגן מלך הסלים של המועדון בכל הזמנים, אחרי ניקוס גאליס.

### קריירת אימון

ב-1977, כשהוא עדיין משחק במדי אריס, התחיל יואנידיס לאמן את ארגוטליס מהליגה השלישית. כשהוא מחלק את זמנו בין סלוניקי לכרתים, הצליח יואנידיס להעלות את המועדון לליגה השנייה.

לאחר פרישתו ממשחק הפך יואנידיס למאמן במשרה מלאה. ב-1978 מונה למאמן אריס סלוניקי, והגיע עימה בעשר עונות להישגים חסרי תקדים: שמונה אליפויות יוון, מתוכן שש רצופות, חמישה גביעים, ארבעה מהם ברציפות, וזכייה אחת בסופר קאפ היווני בכדורסל. כמו כן, הוא הוביל את אריס שלוש פעמים לפיינל פור גביע אירופה לאלופות בכדורסל (ב-1988, 1989 ו-1990). בין שתי הקדנציות שלו באריס, בשנים 1979–1981, אימן יואנידיס את לאריסאס וזכה עימה באליפות ליגת המשנה. ב-1980 אף מונה למאמן נבחרת יוון בכדורסל.

ב-1991 מונה יואנידיס למאמן אולימפיאקוס, אותה הוביל לזכיות בארבע אליפויות רצופות, גביע ושתי הופעות בגמר היורוליג, ב-1994 ו-1995.

יואנידיס אימן את האדומים בניצחון הגדול ביותר שלהם על היריבה המושבעת פנאתינאיקוס במשחק האחרון של גמר הליגה היוונית 1995/96, בתוצאה 73–38. זה היה המשחק האחרון כמאמן אולימפיאקוס בקדנציה הראשונה.

בשנה שלאחר מכן הוא הצטרף לא.א.ק. אתונה, אותה אימן שנתיים והוביל אותה לגמר יורוליג נוסף ב-1998. לאחר קדנציה נוספת באולימפיאקוס, בעונת 1999/2000, סיים יואנידיס את קריירת האימון שלו כמאמן נבחרת יוון באליפות אירופה בכדורסל 2003.

ב-2022 הוא נבחר להיכל התהילה של הכדורסל היווני כמאמן.

קריירה פוליטית
--------------

יואנידיס הודיע על פרישה מאימון ב-2004, אז נבחר לחבר הפרלמנט ההלני ממחוז הבחירה הראשון של סלוניקי מטעם מפלגת דמוקרטיה חדשה. הוא נבחר לפרלמנט מחדש ב-2007, אז מונה לסגן שר התרבות הממונה על הספורט.

בבחירות 2014 הוא התמודד מול אפוסטולוס ציציקוסטאס המכהן על תפקיד מושל מחוז מרכז מקדוניה, אך הפסיד בסיבוב השני. בבחירות לפרלמנט ב-2015 הוא גם איבד את מושב הפרלמנט שלו.

קישורים חיצוניים
----------------

* אלי סהר, חם מזג, יסודי ולוזר לא קטן, באתר הארץ, 22 בינואר 2002
* יאניס יואנידיס, באתר הפרלמנט ההלני




1. ↑  Night Audit, 100 χρόνια ιστορίας: Οι καλύτεροι μας παίκτες ( top10 ), BASKETBALL ARIS, ‏2014-04-17 (ביוונית)
2. 1 2  Μανώλης Σαρρής, Όταν ο Γιάννης Ιωαννίδης ανέβαζε κατηγορία τον Εργοτέλη! - Μπάσκετ, Athletic Σπορ FM 104,2, ‏2016-02-08 (ביוונית)
3. ↑  מאמנים, באתר היכל התהילה של הכדורסל היווני
4. ↑  "Local elections: Dourou wins Attica, Kaminis reelected in Athens". *To Vima*. 26 במאי 2014. נבדק ב-4 באפריל 2015. `{{cite web}}`:  (עזרה)
**אוגוסט וילהלם האייה** (בגרמנית: **August Wilhelm Heye**;‏ 31 בינואר 1869 – 11 במרץ 1947) היה גנרל-אוברסט גרמני אשר שימש כראש משרד הגייסות בין השנים 1920-1926, וכמפקד כוחות היבשה בין 1926-1930.

ביוגרפיה
--------

האייה נולד בפולדה ב-31 בינואר 1869. ב-22 במרץ 1888 הוא התגייס לצבא הקיסרות הגרמנית. ב-1900 הוא החל לשרת במטה הכללי. ב-1906 הוא נשלח לשרת בשוצטרופה של דרום-מערב אפריקה הגרמנית. בתפקידו זה הוא השתתף בדיכוי מרד ההררו והנאמה. ב-1908 הוא חזר לגרמניה, וב-1910 חזר לגרמניה ושירת במחלקת המודיעין הצבאי.

עם פרוץ מלחמת העולם הראשונה, מונה האייה לראש מטה קורפוס הלנדווהר, ויחד עמו לחם בקרב גליציה. בספטמבר 1917 הוא הועבר לחזית המערבית ומונה לראש מטה קבוצת הארמיות אלברכט. ב-21 בספטמבר 1918 הוא הועלה לדרגת אוברסט ומונה לראש מחלקת המבצעים במטה הכללי. כאשר ב-26 באוקטובר של אותה שנה, פוטר אריך לודנדורף מתפקיד ראש המטה הכללי, מילא האייה את מקומו בתפקיד במשך ארבעה ימים עד כניסתו של וילהלם גרנר לתפקיד.

עם סיום המלחמה, מונה האייה לראש מטה משמר הגבול המזרחי. בתפקידו זה הוא עמל לדכא מרידות קומוניסטיות במזרח גרמניה. הוא הצליח להתקבל לרייכסווהר המצומצם, וב-1 באוקטובר 1919 חזר לברלין והוצב במשרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. האייה הפך ליד ימינו של ראש המשרד (ובפועל הרמטכ"ל) הנס פון זקט. הן זקט והן האייה היו בעלי השקפות פוליטיות דומות. הם התנגדו למשטרה של רפובליקת ויימאר, אולם לא רצו לקחת חלק בקשר נגדה מתוך רצון לשמור על לכידותו של העם הגרמני. במהלך הפוטש של קאפ, זקט העדיף לא לנקוט עמדה. הוא הסתגר בביתו לכל אורך המאורעות, והאייה מילא את מקומו במשרדו.

לאחר הפוטש, מונה זקט למפקד כוחות היבשה, והאייה מונה לראש משרד הגייסות במקומו. במקביל הוא הועלה לדרגת גנרל-מיור. ב-1922 הוא קודם לדרגת גנרל-לויטננט ומונה לראש לשכת כוח האדם של הצבא. ב-1923 הוא הועבר לשמש כמפקד המחוז הצבאי ה-1 (קניגסברג). ב-9 באוקטובר 1926 פיטר שר הרייכסווהר אוטו גסלר את זקט מתפקיד מפקד כוחות היבשה, ומינה את האייה לתפקיד במקומו בדרגת גנרל. הוא כיהן בתפקיד עד 31 באוקטובר 1930, אז פרש מהצבא בדרגת גנרל-אוברסט.

קישורים חיצוניים
----------------

ויקישיתוף מדיה וקבצים בנושא **וילהלם האייה** בוויקישיתוף
* וילהלם האייה באתר prussian machine
* וילהלם האייה באתר feldgrau

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb177968167 (data)
* GND: 124338127
* ISNI: 0000 0001 1755 2037
* NLP: a0000002090314
* VIAF: 30468346
* WorldCat: viaf-30468346

 |
**זארק צ'ייס ולנטין** (בספרדית: **Zarek Chase Valentin**; נולד ב-6 באוגוסט 1991) הוא כדורגלן פוארטוריקני המשחק בעמדת המגן הימני במינסוטה יונייטד.

קריירת מועדונים
---------------

ולנטין התחיל את הקריירה שלו בקבוצת הכדורגל של אוניברסיטת אקרון עמה הגיע לגמר אליפות המכללות בשנת 2009 וכעבור שנה זכה עמה באליפות המכללות. במקביל לליגת המכללות שיחק גם ברדינג רייג' מהליגה השנייה ארצות הברית ממנה עבר למישיגן באקס.

בעונת 2011 חתם בצ'יבאס ארצות הברית מה-MLS לאחר שבחרה בו במקום הרביעי בדראפט. ב-19 במרץ 2011 ערך את הופעת הבכורה שלו בקבוצה בהפסד 3-2 לספורטינג קנזס סיטי.

בקיץ 2012 במונטריאול אימפקט. ב-31 במרץ 2012 ערך את הופעת הבכורה שלו בקבוצה בהפסד 5-2 לרד בול ניו יורק. ב-8 ביולי הבקיע את שער הבכורה שלו בקבוצה בניצחון 1-2 נגד קולומבוס קרו. כשבועיים לאחר מכן נפצע בקרסול ונעדר תקופה מהמגרשים כאשר במקביל חזר לשחק בקבוצת המילואים של המועדון.

ב-27 במרץ 2013 ולנטין חתם בבודה/גלימט מהליגה הנורווגית השנייה. ב-7 באפריל הוא ערך את הופעת הבכורה שלו בקבוצה בניצחון 1-3 אולנסאקר/גידה. ב-3 בנובמבר הבקיע את שערו הראשון עבור המועדון בניצחון 1-2 נגד סטאבק. ולנטין היה שותף לעלייה של המועדון לליגת העל הנורווגית בסיום העונה. ב-9 באפריל קרע את גיד האכילס.

ב-12 בינואר 2016 חתם בפורטלנד טימברס בה התאחד עם מאמנו באקרון. ב-13 במרץ ולנטין ערך את הופעת הבכורה שלו בקבוצה בהפסד 2-1 לסן חוסה ארת'קווייקס. ב-23 ביולי כבש את שערו הראשון בקבוצה בהפסד 2-1 ללוס אנג'לס גלאקסי. ב-14 בספטמבר ערך את הופעת הבכורה שלו בליגת האלופות של אמריקה הצפונית בהפסד 4-1 לדפורטיבו סאפריסה.

ב-19 בנובמבר 2019 נבחר בדראפט ה-MLS על ידי נאשוויל אולם לבסוף חתם ביוסטון דינמו.

ב-8 בדצמבר 2022 חתם לעונה במינסוטה יונייטד.

קריירה בינלאומית
----------------

בצעירותו ולנטין שיחק בכל הנבחרות הצעירות של ארצות הברית. ב-15 בספטמבר 2016 זומן לראשונה לסגל נבחרת פוארטו ריקו, אך רק ב-2 ביוני 2021 ערך את הופעת הבכורה שלו בנבחרת בניצחון 0-7 נגד איי בהאמה. שבוע לאחר מכן הבקיע את שער הבכורה שלו בנבחרת בניצחון 0-3 נגד איי קיימן.

תארים
-----

אוניברסיטת אקרון
* גביע הקולג': 2010

בודה גלימט
* הליגה הנורווגית הראשונה: 2013

נבחרת ארצות הברית
* גביע החלב עד גיל 20: 2010

אישיים
* מצטיין הקהילה של פורטלנד טימברס: 2016, 2018

קישורים חיצוניים
----------------

ויקישיתוף מדיה וקבצים בנושא **זארק ולנטין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
אקדח – דוגמה לאביזר יד בהצגה**רקוויזיט** הוא אביזר בתיאטרון, אשר נהוג להגדירו ככל פריט שאינו רהיט, תלבושת או תפאורה, אבל כזה הנדרש בפעולת העלילה, נחוץ בהצגה ומסייע להתפתחותה.

הבחנה נוספת בין תפאורה לרקוויזיט נעוצה בשימוש באביזר על ידי שחקן בהצגה - אם השחקן אינו משתמש או נוגע באביזר, משמע שהאביזר יוגדר כחלק מהתפאורה.

סוגי רקוויזיטים
---------------

קיימים שני סוגי אביזרים (רקוויזיטים) מובחנים:

* **אביזרי במה** – אביזרים קבועים על הבמה: תמונה, ספר, וילון, שטיח וכדומה.
* **אביזרי יד** – כאשר הרקוויזיט נישא, נאחז או מופעל על ידי שחקן בהצגה. לדוגמה: תיק, כלי נשק, מכתב, מסכה ועוד.

דוגמה לשימוש ברקוויזיט בהצגה
----------------------------

במחזה "מקבת'" של ויליאם שייקספיר משנת 1606 (לערך), אחד הרקוויזיטים הוא במרכז העלילה ומוביל אותה: דף הנייר משמש כרקוויזיט מרכזי לגלגול הסיפור ולהבנת המהפך שמתחולל בליידי מקבת', כיוון שהוא חושף בפני הצופים את דמותה האמיתית, ראשית כאישה חתרנית ובהמשך כאישה ההופכת קורבן למעשה הזוועה שעודדה. בסצנה הראשונה והאחרונה בה ליידי מקבת' מופיעה, היא אוחזת בדף נייר המסמל באופן אירוני את המחולל של סיפור הזוועה – המכתב שעודד אותה לדחוף את בעלה לרצח ומעשה זוועה – בעקבות נבואת המכשפות כי מקבת' יהיה מלך. אותו המכתב מחולל שיגעון ומוות של דמות סהרורית חסרת שינה כשהוא הופך לרעל במוחה על מעשה הזוועה שעודדה, ומתוך שינה היא מוציאה דף נייר וכותבת בו דברים, בחזרתיות אין קץ.

לקריאה נוספת
------------

* ז' הייזנר וק' חזקיה, **החוויה התאטרונית: מבוא לדרמה ולתיאטרון**, האוניברסיטה הפתוחה, 2006

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **Requisite (באנגלית)** |
| ויקימילון ערך מילוני בוויקימילון: **רקוויזיט** |
| ויקישיתוף תמונות ומדיה בוויקישיתוף: **רקוויזיט** |

* הספר החוויה התיאטרונית: מבוא לדרמה ולתיאטרון, באתר פאר
* Classic Literature Library – גרסת HTML של המחזה מקבת' (באנגלית)
* shakespeareNet – תקציר המחזה מקבת', סצנה אחר סצנה (באנגלית)
* Macbeth – ויליאם שייקספיר, מקבת', תרגום לעברית: דורי פרנס, באתר "שייקספיר ושות'"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531604505171
* GND: 4128664-9
* LCCN: sh85127251

 |
בית הכנסת "ישועה טובה" בבוקרשט, נבנה בשנת 1840
עיטור באמצעות ניסור אמנותי בבית הכנסת **ישועה טובה** בבוקרשט
דלתות בית הכנסת **ישועה טובה** בבוקרשט
בית הכנסת **ישועה טובה** (ברומנית: **Ieşua Tova** או **Sinagoga Eșua Tova**) המכונה גם "בית הכנסת **פודול מוגושואיי**" (Sinagoga Podul Mogoşoaiei), הוא בית כנסת עתיק (נבנה ב-1827) ופעיל בבוקרשט, בירת רומניה. בית הכנסת שוכן ברחוב טאקה יונסקו 9, ליד כיכר אמזיי.

אדריכלות
--------

בית הכנסת ישועה טובה נבנה בסגנון נאו-מורי ("התחייה המורית") והוא בימינו בית הכנסת העתיק העומד על תילו בבוקרשט. שטחו 295 מ"ר.
בית הכנסת עבר שינויים ושיפוצים חוזרים והתווספו לו מבנה בן שתי קומות הכולל בית תפילה קטן ("שול" או בהיגוי היידי המקומי "שיל"), כניסות לגברים ולנשים וחדרים נוספים. פני חזית הבניין, המורכבת משלושה חלקים, אל הרחוב והן מקושטות באמצע בעיטורי ניסור אמנותי. 
הבימה באמצע האולם הגדול והגישה לארון הקודש במזרח הן מוגבהות במקצת, ללא מעקים.
בבניין בית הכנסת נמצאת מסעדה כשרה.

בית הכנסת עבר שיפוץ בעשור הראשון של המאה ה-21 ונחנך מחדש אחרי השיפוץ ב-21 בפברואר 2007.
במשך שנים רבות בית הכנסת היה סגור אם כי לפעמים נפתח בימי שישי.
השיפוצים והחגיגה לרגל פתיחתו מחדש היו יוזמה של מרכז חב"ד בבוקרשט. בטקס נכחו הראשון לציון, הרב הראשי לישראל ונשיא בית הדין הרבני הגדול, הרב שלמה משה עמאר, והרב מנחם הכהן, שהיה בשנות ה-2000 הרב הראשי ("רב גדול") של יהדות רומניה, כמו כן שגריר ארצות הברית ברומניה, ניקולס טאובמן, לב לבייב, יושב ראש של פדרציית הקהילות היהודיות ברוסיה, הרב אברהם אהרנפלד ויושב ראש פדרציית הקהילות היהודיות ברומניה, ד"ר אורל ויינר. 
בכניסה נחנכה על ידי הרב עמאר לוח עליו חקוקים שמות כל מנהיגי בית הכנסת לאורך השנים.
נוסף לשם בית הכנסת השם "תפארת דב" לזכר דב אינדיג, ישראלי יליד רומניה שנהרג במלחמת יום כיפור ושמשפחתו תרמה למען השיפוץ.

מרבית באי בית כנסת זה בימינו הם ישראלים הנמצאים בבוקרשט מסיבות שונות והשיח בו מתנהל תכופות בעברית.

לקריאה נוספת
------------

* Aristide Streja, Lucian Schwarz *Sinagoga în România, Hasefer, Bucureşti, 2009*

קישורים חיצוניים
----------------

ויקישיתוף מדיה וקבצים בנושא **בית הכנסת ישועה טובה** בוויקישיתוף
* כתב העת REALITATEA EVREIASCÃ - Nr. 268-269 (1068-1069) - 25 ianuarie - 25 februarie 2007
**כדורגל מקצועני לנשים** (באנגלית: **Women's Professional Soccer** או בקיצור **WPS**) הייתה ליגת כדורגל נשים אמריקאית שפעלה במשך שלוש עונות בסוף העשור הראשון ותחילת העשור השני של המאה ה-21. הליגה נוסדה בספטמבר 2007, כאשר העונה הראשונה נפתחה במרץ 2009, בהשתתפות שבע קבוצות. ב-18 במאי 2012, כמעט שנה אחרי סיום העונה השלישית, התפרקה הליגה עקב מחסור במשאבים כספיים.

היסטוריה
--------

### הקמה

לאחר פירוק ליגת ה-WUSA בשנת 2003, הוקם ארגון ללא מטרות רווח בשם WSII, ונועד לקדם ולתמוך בכדורגל הנשים בארצות הברית. אחת ממטרותיו הברורות הייתה הקמת ליגה מקצוענית חדשה במקום שזו שפורקה. ביוני 2006, הודיע הארגון על הקמת ליגה שתחל לפעול בעונת 2008. שנה לאחר מכן, הודיעו על דחייה בפתיחת הליגה על מנת למנוע התנגשות עם הגביע העולמי ועם טורניר הכדורגל האולימפי. 

ב-17 בינואר 2008, הוצג שמה החדש של הליגה - Women's Professional Soccer, בצוותא עם הלוגו שבו הוצגה צלליתה של כוכבת העבר האמריקאית, מיה האם. בעונה הראשונה שיחקו בליגה שבע קבוצות מרחבי ארצות הברית - בוסטון, וושינגטון, לוס אנג'לס, סנטה קלרה, סנט לואיס, פיסקטווי ושיקגו. עם הקמתה, הצטרפו לליגה רבות מכוכבות הכדורגל העולמי כשבראשן ניתן היה למצוא את מרטה, אבי וומבאך, קריסטין לילי, טיפני מילברט, הופ סולו, כריסטיאן רוזריה, פורמיגה, הומארה סאווה, קלי סמית' ואניולה אלוקו.

### פירוק

ב-30 בינואר 2012, הודיעה הנהלת הליגה על ביטול עונת 2012, בטענה שישנם מספר מאבקים פנים-ארגוניים המונעים את המשך הפעילות. חלק מהמאבק כלל קרב משפטי עם בעליה לשעבר של קבוצת מג'יק-ג'ק, ומחסור חמור במשאבים כלכליים. בעיה נוספת שהייתה בליגה היא הריכוז הגאוגרפי המצומצם של קבוצות הליגה. פדרציית הכדורגל של ארצות הברית דרשה שהליגה תכלול שמונה קבוצות לפחות, שיתפרשו על פני שלושה אזורי זמן. בסופו של דבר, התחייבה ההנהלה על הגדלת הליגה לשמונה קבוצות עד לשנת 2014.

ב-18 במאי של אותה שנה, הודיעה הנהלת הליגה על ביטול הפעילות באופן סופי. עם התפרקות הליגה, הרבה מאוד משחקניות הליגה החליטו לחזור לליגות האירופאיות שבהן שיחקו לפני כן. מספר חודשים לאחר הפירוק החליטה פדרציית הכדורגל של ארצות הברית על הקמת ליגה מקצוענית חדשה, ה-NWSL.

סיכום עונות הליגה
-----------------

| עונה | אלופת הפלייאוף | אלופת העונה הסדירה | פרס מישל אקרס למצטיינת העונה | מצטיינת גמר הפלייאוף | מלכת השערים | ממוצע קהל בעונה הסדירה | ממוצע קהל בפלייאוף |
| --- | --- | --- | --- | --- | --- | --- | --- |
| 2009 | סקיי בלו | לוס אנג'לס סול | ברזילברזיל מרטה | ארצות הבריתארצות הברית הת'ר אוריילי | ברזילברזיל מרטה (10) | 4,684 | 5,500 |
| 2010 | גולד פרייד | גולד פרייד | ברזילברזיל מרטה | ברזילברזיל מרטה | ברזילברזיל מרטה (20) | 3,601 | 3,427 |
| 2011 | ווסטרן ניו יורק פלאש | ווסטרן ניו יורק פלאש | ספרדספרד ורוניקה בוקט | קנדהקנדה כריסטין סינקלייר | ברזילברזיל מרטה (10)קנדהקנדה כריסטין סינקלייר (10) | 3,535 | 5,982 |
|

קישורים חיצוניים
----------------

ויקישיתוף מדיה וקבצים בנושא **WPS** בוויקישיתוף
* אתר האינטרנט הרשמי של WPS
פרט באנדרטה
"**אנדרטת ארסמו דה נרני**" או "**האנדרטה לגאטאמלאטה**" (1477-1453) היא אנדרטת ברונזה אשר הוקמה בכיכר אנטוניוס הקדוש בעיר פדובה מול בזיליקת סנט'אנטוניו בידי הפסל האיטלקי דונטלו. האנדרטה מציגה את דמותו של הקונדוטיירו (Condottiero) ארסמו דה נרני (Erasmo of Narni), אשר נודע בכינויו "גאטאמלאטה" (באיטלקית: Gattamelata - "חתול הדבש"). הפסל, בגובה של 340 ס"מ, מוצב על גבי בסיס שיש אשר מונח על גבי מבנה הבנוי מאבן גיר, בגובה של כשמונה מטרים.

בצוואתו ביקש דה נרני, אשר נפטר בשנת 1441, להיקבר בתוך מצבת אבן והקציב למטרה זו כספים מתוך ירושתו. נסיבות הזמנת הפסל מאת דונטלו אינן ידועות לחלוטין. מסמכים ששרדו, המוקדם מביניהם משנת 1447, מעידים על הזמנת הפסל, היציקה והכן בידי יורשיו של דה נרני, אולם גרסאות אחרות טוענות כי מזמין היצירה היה הסנאט הונציאני.

דה נרני מתואר כפרש ובגודל הגבוה מקומת אדם. הוא רוכב על הסוס, מחזיק את המושכות בידו האחת, ואילו בשנייה הוא מחזיק מקל של רומח או נס. פניו עוצבו בריאליזם חד ובתווי פנים ייחודיות. השריון אותו הוא לובש מעוטר בתבליטים המזכירים שריונות של פסלים רומים כגון זה שכפסל אוגוסטוס מפרימה פורטה. הסוס עליו רוכב גאטאמלאטה עוצב באופן ריאליסטי. רגלו הקדמית מונפת באוויר כבצעידה, אולם כדי לשמור על יציבות הפסל ועל חלוקת המשקל על ארבע רגליים במקום על שלוש, הציב דונטלו מתחת לרגלו של הסוס כדור.

בסיס האנדרטה עוטר בתבליטים שנושאם פוטי וכן בנושאים צבאיים. בחזית מצויה הכתובת "OPVS DONATELLI. FLO", ואילו ברוחבה של האנדרטה נקבע תבליטים בעיצוב של זוג דלתות גדולות, המעניקות לאנדרטה גם משמעות של מצבת קבורה. ייתכן כי עיצוב זה נבחר מאחר ששטחה של הכיכר, בה עומדת המצבה, שימש בעבר כשטח בית הקברות. ה"דלת" הקרובה אל הכנסייה פתוחה מעט, ודרכה תוכל הדמות להיכנס אל ה"תהילה" המצפה לה.

לקריאה נוספת
------------

ויקישיתוף מדיה וקבצים בנושא **אנדרטת גאטאמלאטה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* אליק מישורי ועדה טיבר, **אמנות הרנסנס באיטליה**, הוצאת האוניברסיטה הפתוחה, תל אביב, 1991, יחידות 7-8, עמ' 174-187.
* John Pope-Hennessy, **Italian Renaissance Sclpture**, Phaidon, London, 1971, pp. 262-263

קישורים חיצוניים
----------------

* אנדרטת גאטאמלאטה, באתר אנציקלופדיה בריטניקה (באנגלית)
**תוכון קרוליינה** (שם מדעי: ***Conuropsis carolinensis***) הוא מין נכחד של תוכי מקבוצת האריים, אשר היה אחד משני התוכים היחידים שמקורם באמריקה הצפונית (לצד המין החי *Rhynchopsitta pachyrhyncha*) והתוכי הצפוני ביותר שנודע. התוכי נכחד כליל במשך המאה ה-19. ככל הנראה היה זה קרוב רחוק של הקוניור והקוניור הזהוב.

התוכון חי ממזרח ארצות הברית, לאורך המערב התיכון ועד המישורים הגדולים. תפוצתו השתרעה מחופי האוקיינוס האטלנטי של ניו יורק, במזרח ועד לקולורדו במערב. תפוצתו הייתה באזורי יערות וחורשים פתוחים, אך גם בביצות (בייחוד ביצות המכילות עצי טקסודיון) ומישורים.

אורכו של תוכי זה הגיע ל-30 עד 32 סנטימטרים בקירוב, כשהזכרים היו מעט יותר גדולים מהנקבות. צבע הנוצות היה ירוק כהה עם בטן ירוקה בהירה, צוואר וחזה צהובים וכן ראש צהוב בעל "כיפה" ולחיים אדומים. המקור היה עבה, אפור ומעוקל והוא הותאם לפיצוח זרעים קשים או פירות. תוכים אלה יכלו לחיות מעל 35 שנה.

התוכי עף בלהקות שיכלו להגיע ל-200 עד 300 פרטים שהתאספו לאכילת פירות שונים כמו תפוחים, ענבים ועוד, וכן זרעי צמחים שונים כמו ברוש, מייפל ועצים נוספים וגם מצמחים קוצניים כמו דרדר. החוקר ג'ון ג'יימס אודובון טען שהתוכי ניזון גם מלכיד הנחלים, מה שהפך את בשרו לרעיל לטורפים.

הכחדה
-----

התוכי נכחד בהשפעת האדם והאוכלוסיות שלו פחתו במשך המאה ה-19, עד שהפרט האחרון בטבע מת בגן החיות של סינסינטי שבאוהיו, לצידה של היונה הנודדת האחרונה שנכחדה לצידו של התוכון. המין הוכרז רשמית כנכחד ב-1939, לאחר מותו של הפרט האחרון הידוע, בשם אינקאס.

האדם היה אחראי להכחדת התוכון, ככל הנראה עקב ציד מסיבי של תוכונים למאכל וקישוט נוצותיהם, הרס העצים עליהם קיננו וכן עקב הגנה על יבולים ממתקפותיהם וסחר לחיות מחמד, אשר השמידו את האוכלוסיות הגדולות. מספר חוקרים סוברים שגם מחלות שהועברו אליהם עזרו לחסל את האוכלוסיות.

תת-מינים
--------

* *Conuropsis carolinensis carolinensis*
* *Conuropsis carolinensis ludoviciana*

קישורים חיצוניים
----------------

ויקישיתוף מדיה וקבצים בנושא **תוכון קרוליינה** בוויקישיתוף
* תוכון קרוליינה, באתר ITIS (באנגלית)
* תוכון קרוליינה, באתר NCBI (באנגלית)
* תוכון קרוליינה, באתר Animal Diversity Web (באנגלית)
* תוכון קרוליינה, בבסיס הנתונים ARKive (באנגלית)
* תוכון קרוליינה, באתר GBIF (באנגלית)

הערות שוליים
------------

1. ↑  תוכון קרוליינה באתר הרשימה האדומה של IUCN
**ירון קסטנבוים** (נולד ב-1968) הוא שף ישראלי והבעלים של מסעדת m25 בתל אביב.

ביוגרפיה
--------

בשל גובהו של ירון קסטנבוים, אביו ייעד לו קריירה בכדורסל, ואף בילדותו שיחק כדורסל במספר קבוצות, אולם הוא רצה ליצור אמנות. נקודת המפנה בחייו החלה בשנת 1988 בחגיגת הבר מצווה של אחיו הצעיר. המשפחה חגגה במסעדת "קליפורניה" וקסטנבוים התרגש מהאוכל שבושל על ידי פטריק באואר. החוויה הותירה בו התרשמות עמוקה והוא ביקש להתחיל לעבוד כמלצר במקום, אך מכיוון שלא הייתה משרה פנויה, החל לעבוד במטבח במקום זאת.

לאחר מכן החל לעבוד ב"קייטרינג מייקל שטרן", שם גם הכיר את רן שמואלי. 

בשנת 1990 נסע ללמוד במכון הקולינרי ה-C.I.A ‏ (The Culinary Institute of America) ‏, במדינת ניו יורק.

בחופשתו, בסיום השנה הראשונה, נסע לאנטיגואה שבקריביים, שם עבד במלון יוקרתי השייך לרשת סיינט ג'יימס, החביבה על עשירי העולם. בנסיעתו גילה קסטנבוים את המטבח הקריבי.

לאחר שקסטנבוים סיים את לימודיו במכון, אחרי שהחזיק בתפקיד נשיא מועדון היין של בית הספר, וזכה לארבעה פרסי הצטיינות, נבחר לעבוד אצל השף ז'ורז' בלאן, ורכש את התמחותו במסעדות 3 כוכבים של המדריך היוקרתי מישלן, אצל השפים הצרפתיים אלן דיקאס, ופייר גנייר.

בשנת 1993 אביו של קסטנבוים, יצחק, נפטר ממחלת הסרטן, ומחלתו זירזה את חזרתו של קסטנבוים לארץ. 

בסמוך לחזרתו לישראל, קטסנבוים החל לעבוד במסעדת "קרן" תחת חיים כהן. בעבודתו התיידד עם המלצרית רונית ברונפמן שהכירה לו את הקונדיטור דני הקר (בוגר הקורדון בלו) ויחד בשנת 1993 הם הקימו את חברת "פוד ארט". לאחר זמן מה, הצטרפו לחברה איתן תגר ואילן בן דוד, ויחד הם מתגו אותה כחברת קייטרינג ברמה גבוהה. "פוד ארט" הפעילה גם מסעדה בשעות הצהריים, המסעדה נבחרה מספר שנים כאחת מעשר המסעדות הטובות בישראל בידי שגיא כהן, שהיה אז מבקר המסעדות של העיתון מעריב. 

בשנת 1997 הקים את הגרסה הכשרה של הקייטרינג בשם "מזל טלה". 

משנת 2008 קסטנבוים שימש כפרשן, לצד השף רן שמואלי, בארבע עונות תוכנית הטלוויזיה קרב סכינים ששודרה בערוץ 10.

עם השפים המוערכים על קסטנבוים נמנים ז'אן ג'ורג' מניו יורק, פייר גנייר מפריז, ונובו מטסוהיסה. והישראלים, עזרא קדם, רונן דברת בלוך, אבי קונפורטי, רפי כהן וארז קומרובסקי.

כיום קסטנבוים הוא שותף במסעדת "חדר אוכל" שבתל אביב. ומתגורר בתל אביב עם בתו שירה, מאשתו הראשונה, אשתו הנוכחית ענת טל וילדיהם המשותפים ינאי ודריה ועוסק, בין היתר, בגלישת גלים ורכיבה על אופנועים.

ספריו
-----

* **דמיון חופשי: ספר אירוח** - עם טלי יעקבי, (2010), הוצאת כנרת
* **מתכון בטוח - נבחרת החלומות של השפים**, (2010), הוצאת פן ומשכל

קישורים חיצוניים
----------------

* ביוגרפיה של ירון קסטנבוים, באתר "שפים"
* רננה פרס אנשי האוכל: ירון קסטנבוים, באתר "שפים"
* ירון קסטנבוים, באתר "מתכון בטוח"
* מערכת נענע 10, ירון קסטנבוים, באתר של "רשת 13", 1 ביולי 2008 (במקור, מאתר "nana10")
* רוי רגב, קרב סכינים היא כמו טורניר כדורגל, באתר nrg‏, 28 בנובמבר 2008
* מרמלדה, מריחים את סוף השבוע: ספר בישול חדש, באתר nrg‏, 17 בפברואר 2010
* ריטה גולדשטיין, ‏האיש שהביא את פושון לתל אביב, באתר ‏מאקו‏, 25 בדצמבר 2014
* שרון בן-דוד, שבר ת'שוק: ירון קסטנבוים מסכם שנה מוצלחת, באתר Time Out תל אביב, 8 בספטמבר 2015

הערות שוליים
------------

1. 1 2 3  דנית ניצן, זה לא אוכל זה קונספט, באתר הארץ, 29 במרץ 2004
2. ↑  ספרים חדשים, באתר הארץ, 28 באפריל 2010
3. ↑  הספר מתכון בטוח, באתר סימניה
**נאדז'דה קרפובה** (ברוסית: **Надежда Карпова**; נולדה ב-9 במרץ 1995 בירוסלבל, רוסיה) היא כדורגלנית רוסייה שמשחקת כחלוצה באספניול ובנבחרת רוסיה.

היא שיחקה בסגל רוסיה ליורו נשים 2017.

קריירת מועדונים
---------------

### רוסיה

נאדז'דה היא בוגרת בית הספר לכדורגל מספר 13 בעיר ירוסלבל. ביוני 2010 עברה לזווניגורוד בפרברי מוסקבה וחתמה על חוזה מקצועני ראשון במאי 2014 עם קבוצת בת של מועדון רוסיאנקה.

את הופעת הבכורה בליגת העל הרוסית בכדורגל נשים ערכה ב-11 במאי 2014 במדי זורקי קרסנוגורסק כשעלתה בדקה 88 והחליפה את מריה רואיס רומן. בשנת 2015 עברה למועדון צ'רטנובו במוסקבה. במדי צ'רטנובו הופיעה לראשונה במשחק נגד קובאנוצ'קה ב-19 באפריל 2015. ב-9 במאי הבקיעה את שער הבכורה נגד ריאזאן בד"ב. ב-9 באוגוסט לראשונה בחייה ספגה כרטיס אדום והורחקה בדקה 43 במשחק נגד קובאנוצ'קה.

ב-7 במאי 2016 במחזור השני של האליפות הבקיעה 4 שערים נגד קובאנוצ'קה במשחק שהסתיים בתוצאה 5:2. בסיכום העונה הוכתרה למלכת השערים עם 8 שערים.

### ספרד

ב-20 בספטמבר 2015 חתמה בולנסיה לשנתיים. ב-30 באוקטובר 2017 הבקיעה את שער הבכורה שלה בליגה הספרדית, מול אתלטיקו, 4 דקות לאחר שנכנסה כמחליפה. בספטמבר 2017 הוכרה לשחקנים הטובה ביותר במחזור התשיעי ובדצמבר 2018 עזבה את ולנסיה.

ב-4 בינואר 2019 חתמה בסביליה. שנה לאחר מכן חתמה באספניול.

קריירה בנבחרת
-------------

היא שיחקה בנבחרת הנשים הצעירה ועלתה לראשונה במשחק רשמי במדי רוסיה ב-20 באוקטובר 2012 במוקדמות יורו לנערות עד גיל 19, במשחק נגד אזרבייג'ן שבו הבקיעה 2 שערים בניצחון 5:0.

ביוני 2016 הוזמנה להרכב נבחרת הנשים הבוגרת ועלתה לשחק במוקדמות יורו נשים נגד טורקיה כשהבקיעה בדקה 64 ובישלה בדקה 46. במשחק השני במדי הנבחרת הבקיעה בדקה 21 נגד קרואטיה בניצחון 3:0. בשנת 2016 הוכתרה למלכת השערים של נבחרת הנשים עם 4 שערים.

קישורים חיצוניים
----------------

ויקישיתוף מדיה וקבצים בנושא **נאדז'דה קרפובה** בוויקישיתוף
* 

* נאדז'דה קרפובה, ברשת החברתית אינסטגרם

* פרופיל, באתר Soccerdonna (בגרמנית)

* פרופיל, באתר Soccerway

* פרופיל, באתר WorldFootball.net

* פרופיל, באתר ESPN

הערות שוליים
------------

1. ↑  "Russia – N. Karpova – Profile with news, career statistics and history – Soccerway". *int.soccerway.com*.
2. ↑  UEFA.com. "Nadezhda Karpova – Russia – WEURO". *UEFA.com*.
**שרה מנקר** היא יזמית ומנכ"לית חברת Gro Intelligence. היא נבחרה לאחת מהמנהיגים הצעירים הגלובליים של הפורום הכלכלי העולמי בשנת 2014.

ביוגרפיה
--------

מנקר נולדה וגדלה באתיופיה. היא למדה כלכלה ולימודי אפריקה במאונט הוליוק קולג'. היא עברה לבית הספר לכלכלה של לונדון לצורך לימודי התואר השני שלה, ובסופו של דבר קיבלה תואר שני במנהל עסקים מאוניברסיטת קולומביה.

מנקר היא סגנית הנשיא לשעבר בתאגיד מורגן סטנלי. במהלך תקופתה במורגן סטנלי, מנקר החלה להתעניין בהשקעות בקרקע חקלאית. היא עזבה את עבודתה בוול סטריט כדי להשתמש בכישוריה בניתוח נתונים לטובת הקהילה.

היא החלה לדאוג ממשבר המזון העולמי, והחלה לחקור כיצד אפריקה יכולה להפחית את הדרישות ההולכות וגדלות של העולם למזון. היא העריכה שעד שנת 2030 המחסור במזון עשוי להיות משמעותי כמו המשבר הכלכלי או התרסקות בועת הדוט-קום. מנקר צופה שהעולם עלול להתמודד עם גירעון של 214 טריליון קלוריות. בשנת 2014 הקימה מנקר את Gro Intelligence, פלטפורמה מבוססת נתונים המחברת בין שוקי המזון ברחבי העולם. Gro Intelligence משתמשת בבינה מלאכותית כדי ליצור תחזיות לגבי מגמות במחירי המזון. היא השתמשה ב-Gro Intelligence כדי לחקור את ההשפעה של אסונות טבע, כולל בצורת, על אספקת המזון. הדוחות מודיעים לחברות מה והיכן למכור מוצרים, וכן תומכים בקובעי מדיניות ובחברות ביטוח.

קישורים חיצוניים
----------------

* שרה מנקר, ברשת החברתית אקס (טוויטר)
* שרה מנקר, ברשת החברתית LinkedIn

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 190158185774620061304
* WorldCat: viaf-190158185774620061304

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"שרה מנקר"**.
**וולוגדה** (ברוסית: **Вологда**) היא עיר ברוסיה, בירת מחוז וולוגדה. שוכנת על גדת הנהר וולוגדה. מאז 23 בספטמבר 1937 זהו מרכז אדמיניסטרטיבי, תרבותי ומדעי של מחוז וולגדה. מסילות ברזל חשובות - ממוסקבה לארכנגלסק וורקוטה ומוולדה לסנט פטרסבורג - מצטלבות בוולוגדה. הכביש המהיר M8 מוסקבה-ארכנגלסק עובר בוולוגדה. מספר האוכלוסייה הוא 316 אלף איש.

על פי המסורת, העיר נוסדה על ידי הנזיר גראסים בשנת 1147 - בשנה זו הוקם מנזר השילוש במקום. למיקומה של העיר על צומת נהרות היו יתרונות רבים. במהלך המאות ה-13 וה-14 הייתה העיר במרכז הסכסוך בין נובגורוד לבין מוסקבה. רק בסוף המאה ה-14 העיר והאזור כולו סופחו לנסיכות מוסקבה.

בשנת 1565 הצאר איוואן האיום החל את בניית קתדרלת סופיה ולמעשה שינה את פני העיר. זו הייתה תקופת הזוהר של העיר. באותה תקופה העיר הייתה מרכז המסחר עם אנגליה והולנד. קיימת סברה שהצאר אף רצה להעביר את הבירה לוולוגדה.

ב-22 בספטמבר 1622 נכבשה העיר על ידי הפולנים ונהרסה כליל. עם תחילת שלטונה של שושלת רומנוב העיר שוקמה ונבנה מבצר חדש.
עד לתחילת המאה ה-17 הייתה העיר על נתיב המסחר בין רוסיה לבין אירופה. בתקופת פטר הגדול הייתה וולוגדה בסיס צבאי חשוב. במהלך המאות ה-18 וה-19 ירדה חשיבותה של העיר. במהלך מלחמת העולם השנייה הייתה העיר על חוק לחימה. חברות התעשייה עברו לייצור המלחמה. אספקת המלחמה של לנינגרד והחזית עברו דרך צומת הרכבת וולוגדה.

כיום היא איננה העיר הגדולה במחוז. יחד עם זאת, היא מהווה מרכז תרבותי ואדמיניסטרטיבי של המחוז. יש בעיר יותר מ -200 אנדרטאות אדריכלות והיסטוריה. המפורסמים ביותר הם: קרמלין ווולוגדה, קתדרלת סנט סופיה, מנזר ספאסו-פרילוצקי, אנסמבל כנסיות ולדימיר, כנסיית קונסטנטין ואלנה, כנסיות עם ציורי קיר של יוחנן המבשר ודמיטרי פרילוצקי, כנסיית המשתתפים קוזליוני, הרכבים אדריכליים של גשר האבן וכיכר המהפכה.

בעיר קיימת קבוצת כדורגל בשם דינמו וולוגדה.

ערים תאומות
-----------

לוולוגדה שש ערים תאומות:

* צרפתצרפת אלאנקור (אנ'), צרפת
* הולנדהולנד זוולה, הולנד
* ארצות הבריתארצות הברית לונדונדרי, ניו המפשייר, ארצות הברית
* הונגריההונגריה מישקולץ, הונגריה
* פינלנדפינלנד קאובולה, פינלנד
* צרפתצרפת שטרסבורג, צרפת

קישורים חיצוניים
----------------

ויקישיתוף מדיה וקבצים בנושא **וולוגדה** בוויקישיתוף
* 

* אתר האינטרנט הרשמי של וולוגדה (ברוסית ובאנגלית)
* וולוגדה, באתר אנציקלופדיה בריטניקה (באנגלית)

הערות שוליים
------------

1. ↑  Vologda,

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561920205171
* GND: 4225196-5
* LCCN: n80137531
* MusicBrainz: 7eef948d-e0d7-495f-994a-f0148b2ca3c6
* NKC: ge556710
* VIAF: 157108883
* WorldCat: lccn-n80137531

 |
**סמארדו סמואלס** (באנגלית: **Samardo Samuels**; נולד ב-9 בינואר 1989 בטרילאווני שבג'מייקה) הוא כדורסלן ג'מייקני המשחק בעמדת הסנטר בZZ ליידן ההולנדית.

קריירה
------

 פרק זה טעון עדכון. אנא תרמו לוויקיפדיה ועזרו לעדכן אותו. 
סמואלס נולד בג'מייקה ב-1989 והיגר בגיל צעיר לארצות הברית. הוא החל לשחק כדורסל בתיכון בניו ג'רזי, והיה מדורג במקום ה-9 של כלל מדינת ניו יורק לשחקני תיכון. סמואלס הוביל את תיכונו, יחד עם טריסטן תומפסון, למאזן של 27-1 בעונת 2007/08 והשתתף במשחק האולסטאר כלל אמריקאי של שחקני התיכונים. ב-2008 החל סמואלס ללמוד באוניברסיטת לואיוויל ובמקביל שיחק בקבוצת הכדורסל של המכללה. בשתי עונותיו הראשונות הפך סמואלס לשחקן מפתח בקבוצת המכללה והיה המוביל של הקבוצה בנקודות וריבאונדים. לאחר עונתו השנייה בקולג', החליט סמואלס לא להמשיך במכללה ולהגיש את מועמדותו לדראפט ה-NBA של 2010.

סמואלס לא נבחר בדראפט, אך שיחק עבור שיקגו בולס בליגת הקיץ של ה-NBA, והעמיד ממוצע של 12.6 נקודות ו7.4 כדורים חוזרים למשחק. ב-17 באוגוסט 2010, חתם סמואלס על חוזה בקליבלנד קאבלירס לשלוש שנים, על סמך 2.3 מיליון דולר. ב-29 באוקטובר, קלע סמואלס 9 נקודות בהופעת הבכורה שלו ב-NBA נגד טורונטו ראפטורס. מאוחר יותר נשלח סמואלס לליגת הפיתוח של ה-NBA, אך הוחזר לקאבלירס אחרי שני משחקים. ב-2 במרץ 2011 פתח סמואלס לראשונה בחמישייה של הקאבלירס נגד סן אנטוניו ספרס ורשם שיאי קריירה עם 23 נקודות ו-10 כדורים חוזרים. בינואר 2013, שוחרר סמואלס מהקאבלירס ועבר לשחק בליגת הפיתוח עד שימצא קבוצה.

באפריל 2013 חתם סמואלס על חוזה לחודשיים בהפועל ירושלים, שהייתה קבוצתו הראשונה שאינה מיבשת אמריקה. סמואלס רשם ממוצעים של 9.8 נקודות ו-3 כדורים חוזרים למשחק בעונה הסדירה, ו13.8 נקודות ו4.6 כדורים חוזרים למשחק במהלך הפלייאוף. ב-25 ביולי חתם סמואלס באולימפיה מילאנו לשנתיים. בעונתו הראשונה רשם סמואלס ממוצעים של 9.5 נקודות ו3.5 כדורים חוזרים למשחק ביורוליג, והיה שותף לעלייתה של מילאנו לשלב ההצלבה של היורוליג, שם הפסידה למכבי תל אביב.

קישורים חיצוניים
----------------

ויקישיתוף מדיה וקבצים בנושא **סמארדו סמואלס** בוויקישיתוף
* סמארדו סמואלס, ברשת החברתית אינסטגרם
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* סמארדו סמואלס באתר ה-NBA.
* סמארדו סמואלס באתר היורוליג.
* יונתן תוסייה-כהן, הכר את המחליף: סמארדו סמואלס נחת במלחה, באתר nrg, 13 באפריל 2013
דגי מלאך באקווריום
**מַלְאָכִי רַבִּיב** או **סְקָלָר** (שם מדעי: ***Pterophyllum scalare***) הוא מין של דג מהסוג מלאכי שבמשפחת האמנוניים שהתגלה על ידי פרדריך שולץ, והוא דג בעל צורה משולשת. צבעו המקורי הוא אפור עם פסים כהים יותר, אבל ניתן למצוא דגים אלו בשלל גוונים וצורות עקב צורות גידול שונות של מגדלי דגים.

מראה
----

רוב הפרטים עונים על הקריטריונים הבאים:

* אורך מקסימלי: כ-15 סנטימטרים
* גובה מקסימלי: 20 סנטימטרים
* טמפרטורת מים באזור המחיה: 24 עד 30 צלזיוס
* רמת חומציות המים באזור המחיה: 6.0-7.4pH

מחייה
-----

מקום המחיה הטבעי של מלאכי רביב הוא באזור קולומביה, גיאנה, סורינאם, גיאנה הצרפתית, פרו וברזיל. הם מצויים גם בכמה מערכות נהרות וביניהם: אויפוק ריו, אסקויבו ריו, אוקיאלי ריו. על אף שקשה למצוא אותם מהטבע, מכיוון שכיום הם מגודלים בחוות באירופה ובמזרח הרחוק. רוב הזמן דגי מלאך יהיו אוכלי כל, הם לרוב אוכלים חסרי חוליות קטנים ויכולים גם לאכול אוכל דגים. הם בדרך כלל שלווים, אך עלולים לריב. הם חיים בקרב דגים אחרים, על אף שהם עלולים לאכול דגים קטנים יותר מהם.

רבייה
-----

התנהגות יכולה להיות אינדיקטור טוב לתקופת ההתרבות – אגרסיביות וטריטוריאליות מצד הזכרים. כמות הפרטים בקבוצה שלהם, על מנת להבטיח סיכויים גבוהים ככל האפשר להתרבות, מגיעה ל-6 פרטים. דגי מלאך משריצים על משטחים מאונכים (אבנים, צמחים ואפילו זכוכית אקווריום). המזג תוך-מיני שקט ורגוע, ובזמן רבייה הזוג עלול לאכול את הביצים. דגים אלה מטילים כ-1,000 ביצים בכל עונת רבייה.

קישורים חיצוניים
----------------

ויקישיתוף מדיה וקבצים בנושא **מלאכי רביב** בוויקישיתוף
* מלאכי רביב, באתר ITIS (באנגלית)
* מלאכי רביב, באתר NCBI (באנגלית)
* מלאכי רביב, באתר Animal Diversity Web (באנגלית)
* מלאכי רביב, באתר האנציקלופדיה של החיים (באנגלית)
* מלאכי רביב, באתר FishBase (באנגלית)
* מלאכי רביב, באתר GBIF (באנגלית)

הערות שוליים
------------

1. ↑  מילון בעלי חיים: דגי מים מתוקים (תשמ"א, 1981). האקדמיה ללשון העברית
2. 1 2  דג מלאך מתוך אתר אקווריום
3. 1 2 3  Freshwater angelfish מתוך אתר Fishbase (באנגלית)
4. 1 2  pterophyllum scalare מתוך אתר SeriouslyFish (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph572867

 |
**דיין קלי** (באנגלית: **Dane Kelly**; נולד ב-9 בינואר 1991) הוא כדורגלן ג'מייקני, המשחק בעמדת החלוץ בשארלוט אינדפנדנס.

קריירת מועדונים
---------------

קלי התחיל את הקריירה שלו בטיבולי גרדנס, וכבש במדי הקבוצה הצעירה 15 שערים בעונת 2010/2011 (שיחק בקבוצה עד מרץ של אותה עונה).

ב-16 במרץ 2011 חתם בצ'ארלסטון באטרי מה-USL. ב-9 באפריל, ערך את הופעת הבכורה שלו בקבוצה במשחק הליגה נגד שרלוט איגלס. בעונת 2014, נבחר לשחקן העונה בליגה. ב-27 בספטמבר, קלי הבקיע את השער האחרון שלו בקבוצה וה-42 שלו בליגה, שהפך אותו למלך שערי הליגה בכל הזמנים.

ב-16 בדצמבר 2015, קלי חתם חתם בספיוף פארק ריינג'רס, קבוצת המילואים של ספורטינג קנזס סיטי.

בשנת 2017, חתם ברינו 1868. באותה עונה, קלי כבש 18 שערים במדי הקבוצה והיה מלך שערי הליגה של העונה.

ב-9 במרץ 2018, קלי חתם בדי.סי. יונייטד מה-MLS.

ב-16 בינואר 2019, קלי חזר ל-USL וחתם באינדי אילבן.

ב-27 בינואר 2020, קלי חתם בשרלוט אינדפנדנס. ב-5 בספטמבר, כבש שלושער נגד בניצחון 1–3 נגד צפון קרוליינה.

ב-15 בינואר 2021, קלי חתם בבני סכנין.

ב-19 במאי 2021, קלי עזב את ישראל וחזר לשארלוט אינדפנדנס.

ב-7 בינואר 2022 הצטרף לפיטסבורג ריברהאונדס.

קריירה בינלאומית
----------------

ב-2 בספטמבר 2017, קלי ערך את הופעת הבכורה שלו בנבחרת ג'מייקה, בהפסד 0–2 נגד קנדה. ב-30 בינואר 2018, קלי הבקיע את שער הבכורה שלו בנבחרת בתיקו 2-2 נגד קוריאה הדרומית.

תארים
-----

צ'ארלסטון באטרי
* USL: 2012

אישיים
* מלך השערים ה-USL: 2017
* מלך שערי ה-USL בכל הזמנים: 77 שערים

קישורים חיצוניים
----------------

* דיין קלי, ברשת החברתית אקס (טוויטר)
* דיין קלי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏החלוץ הג'מייקני דיין קלי סגר בסכנין לשנה וחצי, באתר ONE‏, 15 בינואר 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דיין קלי"**.